钦定古今图书集成/理学汇编/经籍典/第058卷 > 徐在汉易或 > 《前题》鲁贞
## 钦定古今图书集成/理学汇编/经籍典/第058卷 > 徐在汉易或 > 《前题》鲁贞

溯太初以元览兮，蕲太昊之遗则。当风气之始开兮，
为天地以立极。揭人文而昭著兮，开万世之太平。休
光格于上下兮，叶神道于太宁。何渊默之潜通兮，致
上帝之降精。帝乃不爱其道兮，肇锡之以嘉征。惟汤
汤之河流兮，洪洞淳灂。散以舒徐。长波涾飒以域
域兮，渺弥滉瀁，赴以萦纡。矞云蓊郁，喷以生烟兮，英
华翕赩，烂以烛天。曾雾霏微，布以漫衍兮，熏蒸混成，
配黎而相躔。精气旁薄，弥乎四维兮，五彩布《濩的》皪
以塞川。杳杳晦晦，其中有物兮，踊跃奔迅，矫首而将
骧。曰其名为《龙马》兮，斥踔卓越，昂然而望，背被鳞甲，
狎猎璀璨兮，葺珠镂琼，错以成章。扬鬐奋鬣，轩然四
张兮若舒，乍翕森以《鬤》，铁蹄云身，“突如高举兮跃
波浪，激屑雨而飞霜。”蠖略蕤绥，“蟉宛转兮，忽隐倏
形，变而无方，超越凌厉，奄以驰骛兮，急景冥濛，豁阴
而闭阳。星流电𫄧，挥以陆离兮，毓质孕灵，为时祯祥，
负图于厥背兮，阐斯道之至妙，何圣人之一睹兮，独
有会其旨要。一与六之为水兮，为元冥之所庐，二与
七之为火兮，处炎精以握枢，惟三八之为木兮，基苍
神而委精，复四九而为金兮，奠厥”位乎素灵。《五十》由
中而制外兮，黄祗于焉而兆形。羌周流乎上下兮，妙
阴阳之生成。遂有契于斯文兮，析渊微而晶荧。画一
奇以象天兮，一偶以象地。由仪象以生八兮，实画卦
之攸始。原先天之为位兮，乾坤上下其分翕。震巽为
阴阳之作始兮，知往顺而来逆。复变而为后天兮，崇
离南而坎北。位震东而兑西兮，《春秋》对而不忒。坤乾
艮震之四维兮，差有序而不易。何画卦之若斯兮，揭
元旨以示人。谅斯理之既著兮，开盲聋之谆谆。服兹
美而遂往兮，吾将求兹图之所蕴。命凤凰以先驱兮，
纷总总离离其并进。驾鹏翼之夭矫飞扬兮，从以鲲
鲸千里而一瞬。鹓鸾申申相予之先后兮，鲛蜃挥霍
惧而舑𬸚𬸦为予启路兮，灵龟告予以吉占。尔勉
游乎太虚兮，惟宣圣之在天。求微言以启之兮，指天
路之平平。撰予辔以于迈兮，至清都而一息。陵倒景
之胶轕兮，超蠛蠓之寥閴。梁天津以径度兮，鱼纷纷
其媵予。听天鸡之咿嘤兮，戒螣蛇之不可逾。过九关
之洞达兮，夫何虎豹之屏迹也？造天阙之肃清兮，夫
何通衢之开辟也。苍龙白虎蹲踞乎左右兮，蟠而屈
律猛而睒。朱雀褰翥翼而在前兮，元武拳缩轧以
相得。视寥寥而无见兮，听杳杳而无闻。上晃晃以无
阂兮，下浩浩其无伦。想元圣之容仪兮，求一言以为
师。惟精神之感通兮，若有语予以其辞曰：“图在天下兮，无古无今；太极阴阳兮，在于一心。反而求之兮，斯
得之深。勿外之从兮，以己为任。闻兹言而休之兮，将
日修吾初服。”佩道德以为琚兮，居仁义以为宅。饰礼
容以为裳兮，餐道腴以为食。会兹图于予心兮，玩《易》
道以自珍。膺圣训以书绅兮，与先天而为邻。